Document ID: /roh_data/filtered/fineweb-2-filterrobots_roh.jsonl.gz/44535

Avant tschintg onns – curt avant ils ultims gieus Olimpics – è vegnì sin il martgà l’emprim chalzer mellen glischent, sviluppà da la firma Mountain Slope en Val Müstair. Hansruedi e Jennifer Ammann èn ils proprietaris da Mountain Slope. Hansruedi Ammann era sez profi snowboardist ed è vegnì tras quai sin l’idea da sviluppar in chalzer.
Plastic da la EMS Chemia
Ils chalzers han success. Als gieus Olimpics a Peking èn idas tschintg da sis medaglias ch’i ha dà en il snowboard alpin ad atletas ed atlets cun ils chalzers mellens. Il recept da success saja il material artifizial spezial, di Hansruedi Ammann. Quel saja vegnì sviluppà da la EMS Chemia, aposta per quest chalzer e restia tar temperaturas autas u bassas adina medem dir.
Pes d’uffants en mira
Il chalzer che vegn construì a Treviso en l’Italia, ha gì success davent da l'entschatta. Uss vulan Jennifer e Hansruedi Ammann sa concentrar sin pes pli pitschens. En l'avegnir duai pia dar er chalzers en grondezzas sut il 35.